*Erithacus rubecula*

---

**Animalia** — Chordata

Classis : Aves   
Ordo : Passeriformes   
Familia : Muscicapidae   
Genus : ***Erithacus***   
Cuvier, 1800  
Species : ***E. rubecula***   
*Erithacus rubecula*   
(Linnaeus, 1758)  
Conservationis status

LC  
  
  
Vigens (IUCN 3.1)
Subdivisiones: SubspeciesInter 7 et 10 (vide textum).
Territorium

Habitationes:      Per totum annum     Aestate     Hieme

*Erithacus rubecula* super saepem Bristolii in Anglia sedet.
Ova *Erithaci rubeculae.*
Ova *Cuculi canori* (laeva) et *Erithaci rubeculae.*
***Erithacus*** est genus avium familiae Muscicapidarum ordinis Passeriformium, cui generi est una sola species, ***Erithacus rubecula.*** Haec est parva avis insectivora, inter 12.5 et 14.0 centimetra longa. Mas et femina sunt similes colore, pectore rubro vel aurantio, linea cana circa faciem. In tota Europa usque ad Siberiam occidentalem in oriente et ad Africam Septentrionalem in meridie reperitur. Plurimi erithaci, hieme et aestate non migrantes, in locis suis manent.

Aves in aliis continentibus quibus sunt pectora rubra vel aurantia nominibus similibus vulgo in variis linguis appellantur, inter quas *Turdus migratorius* (una ex Turdidis) et aves familiae Petroicidarum in Australia, quarum coniunctiones perplexae sunt.

Subspecies
----------

* *Erithacus rubecula balcanicus*
* *Erithacus rubecula caucasicus*
* *Erithacus rubecula hyrcanus*
* *Erithacus rubecula melophilus*
* *Erithacus rubecula rubecula*
* *Erithacus rubecula sardus*
* *Erithacus rubecula superbus*
* *Erithacus rubecula tataricus*
* *Erithacus rubecula valens*
* *Erithacus rubecula witherbyi*

Antiquitate et medio aevo
-------------------------

Plinius avem erithacum appellatam describit, quae aut *Erithacus rubecula* aut cum *Phoenicurus phoenicurus* fuisse putatur:

> alia ratio ficedulis, nam formam simul coloremque mutant. hoc nomen autumno habent, postea melancoryphi vocantur. sic et erithacus hieme, idem phoenicurus aestate. mutat et upupa, ut tradit Aeschylus poeta, obscena alias pastu avis, crista visenda plicatili, contrahens eam subrigensque per longitudinem  capitis.
> 
> 

Medio aevo appellabatur *rubecula* vel *rubisca*.

Notae
-----

1. ↑  BirdLife International (2016). "*Erithacus rubecula*". *IUCN Red List of Threatened Species* (IUCN) **2016**: e.T22709675A87880390
2. ↑  Plinius, *Naturalis historia* 10.44 Textus apud Perseum.
3. ↑  *Dictionary of Medieval Latin from British Sources* apud ΛΟΓΕΙΟΝ, s.v. "rubecula" *Dictionary of Medieval Latin from British Sources* apud ΛΟΓΕΙΟΝ, s.v. "rubisca"

Bibliographia
-------------

* Ingersoll, Ernest. 1923. *Fire-birds: The Robin and the Wren: Birds in legend, fable and folklore.* Novi Eboraci: Longmans, Green and Co. Archivum interretiale.
* Lack, Andrew. 2008. *Redbreast: The Robin in Life and Literature.* SMH Books. ISBN 978-0-9553827-2-7.
* Lack, David. 1943 *The life of the robin.* Londinii: H.F. & G. Witherby Ltd.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Erithacum rubeculam*** spectant. |

|  |  |
| --- | --- |
|  | **Situs scientifici:**  • ITIS • NCBI • Biodiversity • IUCN Red List • WoRMS: Marine Species • Fossilworks • INPN France |